cyanic-selkie/wikianc huggingface dataset:
พระศรีวรานุรักษ์ (ศรี บุญเฉลียว)
การทำงาน
พระศรีวรานุรักษ์ เสียชีวิตในปี พ.ศ. 2518 อายุ 78 ปี
ซูเปอร์มาริโอโอดิสซี
ซูเปอร์มาริโอโอดิสซี (スーパーマリオ オデッセイ) (Super Mario Odyssey) เป็นวิดีโอเกมแพลตฟอร์ม พัฒนาและจัดจำหน่ายโดยนินเท็นโด ในปี 2017 สำหรับเครื่องเกมนินเท็นโด สวิตช์ เนื้อเรื่องของเกมจะติดตามมาริโอและแคปปี้ พันธมิตรใหม่ของเขาซึ่งเป็นหมวกที่มีความรู้สึกที่ช่วยให้มาริโอควบคุมตัวละครและวัตถุอื่น ๆ ในขณะที่พวกเขาเดินทางข้ามอาณาจักรต่าง ๆ เพื่อช่วยเจ้าหญิงพีชจากแผนการบังคับแต่งงานของบาวเซอร์ซึ่งเป็นศัตรูตัวฉกาจ ตรงกันข้ามกับรูปแบบการเล่นแบบเส้นตรงของเกมก่อนหน้า ตัวเกมจะกลับไปสู่รูปแบบการเล่นแพลตฟอร์ม 3 มิติแบบปลายเปิดซึ่งมีอยู่ในเกม ซูเปอร์มาริโอ 64 และ ซูเปอร์มาริโอซันไชน์
ตัวเกมได้รับการพัฒนาโดยแผนกวางแผนและพัฒนาความบันเทิงของนินเท็นโด และเริ่มพัฒนาไม่นานหลังจากการวางจำหน่ายเกม ซูเปอร์มาริโอทรีดีเวิลด์ ในปี 2013 มีการเสนอแนวคิดต่าง ๆ มากมายในระหว่างการพัฒนา และเพื่อรวมไว้ทั้งหมด ทีมงานจึงตัดสินใจใช้รูปแบบการเล่นแบบแซนด์บ็อกซ์ ต่างจากภาคก่อน ๆ เช่นเกม นิวซูเปอร์มาริโอบราเธอส์ และเกม ซูเปอร์มาริโอทรีดีแลนด์ ซึ่งมุ่งเป้าไปที่ผู้เล่นทั่วไป ทีมงานได้ออกแบบ ซูเปอร์มาริโอโอดิสซี เพื่อดึงดูดแฟนตัวหลักของซีรีส์ ตัวเกมมีเพลงประกอบ 2 เพลง ได้แก่ "Jump Up, Super Star!" และ "Break Free (Lead The Way) !" ซึ่งเป็นเพลงแรกสำหรับชุดเกม มีการปล่อยทีเซอร์ ซูเปอร์มาริโอโอดิสซี ในปี 2016 ก่อนจะประกาศเปิดตัวในเดือนมกราคม 2017 และวางจำหน่ายในเดือนตุลาคมของปีเดียวกัน
ซูเปอร์มาริโอโอดิสซี ได้รับการยกย่องจากนักวิจารณ์ที่เรียกเกมนี้ว่าเป็นหนึ่งในเกมที่ดีที่สุดในชุดเกมนี้ โดยได้รับการยกย่องเป็นพิเศษถึงความสร้างสรรค์และความคิดริเริ่มของเกมนี้ นอกจากนี้ตัวเกมได้รับรางวัลมากมายในประเภทต่าง ๆ และยังได้รับการเสนอชื่อเข้าชิงหลายครั้งสำหรับรางวัลเกมแห่งปีอีกด้วย ตัวเกมทำยอดขายได้เกือบ 22 ล้านชุดภายในเดือนกันยายน 2021 ทำให้เป็นหนึ่งในเกมนินเท็นโด สวิตช์ที่ขายดีที่สุดและเกม มาริโอ ที่ขายเร็วที่สุด
หมายเหตุ
<references group="lower-alpha"/>
ซ้อเจ็ด
ซ้อเจ็ด เป็นนามปากกาของนักเขียนคนหนึ่งใน ผู้จัดการออนไลน์ เกี่ยวกับดาราและบุคคลที่มีชื่อเสียง โดยมีข้อมูลจากวงใน หรือข้อมูลที่สำคัญ ลักษณะการเขียน ผู้เขียนจะไม่กล่าวชื่อดาราคนนั้นว่าเป็นใครแต่จะพูดเป็นคำใบ้ต่างๆ แทน เช่น คุณป้าหน้าบาน น้องตาโตเสียงแผด นางเอกหน้าคม เป็นต้น และเปิดให้มีผู้เข้าไปอ่านเป็นจำนวนมากและแสดงความคิดเห็นต่างๆกันไป นอกจากข่าวในเว็บออนไลน์แล้ว คอลัมน์ซ้อเจ็ดมีบริการรับฟังข่าวผ่านโทรศัพท์มือถือ
ประวัติ
ในปี พ.ศ. 2543 ในขณะนั้นผู้จัดการออนไลน์มียอดคนอ่านเพียง 3,000 คนต่อวัน (อยู่อันดับ 40 ในตอนนั้น) สนธิ ลิ้มทองกุล มีคำสั่งมายังผู้ที่ใช้นามปากกาว่า ซ้อเจ็ด เปิดคอลัมน์ซุบซิบเพื่อดึงคนอ่านให้ได้หลักหมื่น โดยนามปากกา “ซ้อเจ็ด” เกิดขึ้นจากเหตุการณ์ที่มีการอุ้มฆ่าของตระกูลวิญญรัตน์ ซึ่งเป็นเจ้าของกิจการซอสปรุงรสยี่ห้อภูเขาทอง ซึ่งคนที่ถูกอุ้มคนสุดท้ายเป็นซ้อคนที่เจ็ด โดยการเขียนจะอัปโหลดเรื่องราวใหม่ๆ ทุกเย็นวันศุกร์ สุดสัปดาห์ แต่พอเกิดเหตุการณ์ช่วงก่อนปฏิวัติ 19 กันยายน พ.ศ. 2549 ที่มีการข่มขู่จะปิดผู้จัดการออนไลน์ จึงทำให้ซ้อเจ็ดหายไปชั่วคราว
หลังจากนั้น 2 ปี จึงกลับมาพร้อมเปลี่ยนชื่อจาก คอลัมน์ “บีบสิว” มาเป็น “บีบสิวหัวช้าง”  โดยเปลี่ยนมาอัปเดตเรื่องใหม่ทุกเย็นวันจันทร์แทน โดยตีแผ่เรื่องราว ของนักการเมืองและครอบครัว ดารา นักร้อง
สไตล์การเขียน
คาแร็กเตอร์ของซ้อเจ็ดที่ถูกสร้างคือเป็น“สตรีวัยกลางคน อายุ 45 ปี ผมหยักศก อกอิ่ม รูปร่างสมส่วน สุขภาพดี หน้าตาสดใส ไม่นิยมการแต่งหน้า เป็นภริยาท่านทูตต่างชาติ รสนิยมดี การศึกษาดี เป็นคนสู่รู้ มีอารมณ์ขัน ตลกร้าย ตรงไปตรงมา กระนั่นแม้จะปากคอจัดจ้าน ในความดิบนั้นก็มีมโนธรรม มีคุณธรรมแฝงอยู่ในบางเรื่อง”
ผลงานชิ้นแรกๆ ที่สร้างชื่อให้ซ้อเจ็ด เช่นเรื่อง เกย์ ชู้ สำส่อน มั่วยา ขายตัว รวมไปถึงเรื่องราวใหญ่โตอย่าง นักการเมืองโกงกินชาติ โดยเขียนในรูปแบบสาธยายแบบเผ็ดร้อน รุนแรง ด้วยการบรรยายโวหาร กล่าวถึงคนอื่นโดยไม่ใช่อักษรย่อ มีการเล่าเรื่องที่น่าติดตาม ซึ่งเป็นการสร้างจุดขายที่แตกต่างจากข่าวซุบซิบยุคเก่า รวมถึงการบัญญัติศัพท์ใหม่ๆ เช่น ซินาอ้า
แม้จะเป็นข่าวที่มีลักษณะแบบปากต่อปาก แต่ซ้อเจ็ดก็ต้องนำข้อมูลมาตรวจสอบก่อนเขียนทุกครั้ง 3-4 รอบ รวมถึงความถูกต้องในการใช้ภาษา และการดูตัวบทกฎหมายว่าจะถูกฟ้องหรือไม่ สิ่งที่เขียนมีข้อเท็จจริง 60% และเรื่องแต่งขึ้นอีก 40% เพื่อให้เรื่องราวมีสีสันด้วยภาษาที่น่าดึงดูด
การหาข่าว
ในช่วงปีแรก ซ้อเจ็ดเขียนข่าวทุกข่าวด้วยตัวเอง จากนั้นเริ่มมีทีมเข้ามาช่วย จาก 3 คนเป็น 5 คน ซึ่งซ้อเจ็ดจะเป็นคนกลั่นกรองและเรียบเรียงสำนวนด้วยตัวเอง เพื่อให้งานเขียนดูมีตรรกะมากขึ้น การเก็บข้อมูล นำมาจากตามวงเหล้า ตามผับ ตามบาร์ “เด็กเที่ยว” และ “สาวไซด์ไลน์” ที่มีประสบการณ์ตรง บางครั้งข้อมูลเชิงลึกก็มีการแลกกับเงินค่าเรื่อง 2,500 บาท ก็มี
อิทธิพล
อิทธิพลในการเขียนของซ้อเจ็ด คือ ม.ร.ว.คึกฤทธิ์ ปราโมช และยาขอบ ที่มีการเขียนเรื่องโดยใช้ กลยุทธ์ร้อยเรียงเหมือนเรื่องสั้น เพื่อให้อ่านสนุก น่าติดตาม ซ้อเจ็ดยังส่งผลต่ออิทธิพลให้เกิดคอลัมน์ประเภทซุบซิบ ในนิตยสารบันเทิงตามมา ซ้อเจ็ดวิจารณ์ไว้ว่า "บางเล่มใช้คำแรงจนดูโง่เกินไป เราแรงจริง เราถ่อย เราดิบ แต่เราไม่ต่ำ ไม่โลว์เทสต์ เราเป็นเมียท่านทูตนะ อย่างน้อยก็จบเอกชนสตรีชั้นนำ (หัวเราะ)"  และซ้อเจ็ดเล่าว่า "เกินครึ่งของหัวหน้าข่าวบันเทิงในนิตยสารแนวนี้เคยเป็นลูกน้องซ้อเจ็ดมาก่อน"
ความนิยม
ปัจจุบัน (ปี 2551) จากการจัดอันดับของทรูฮิตพบว่า www.manager.co.th อยู่อันดับที่ 4 ซึ่งคอลัมน์ซ้อเจ็ดเป็นส่วนสำคัญของผู้จัดการออนไลน์ แต่ละเรื่องมีจำนวนคนอ่านผ่านเว็บไซต์ของผู้จัดการออนไลน์ ไม่ต่ำกว่า 50,000 ครั้ง ขณะที่บางเรื่องพุ่งขึ้นสูงเกิน 100,000 ครั้ง (ไม่นับรวมการอ่านจากเว็บไซต์อื่นที่นำไปโพสต์ต่ออีกที) และยอดการค้นหาชื่อ ซ้อเจ็ด จากกูเกิล มีสูงถึง 100,000 รายการ ส่วนคอลัมน์ของซ้อเจ็ดเองเป็นตัวอย่างของเว็บบอร์ดที่มีการตอบกระทู้มากที่สุด ตั้งแต่หลักหลายร้อยจนทะลุหลักพัน ในขณะที่ซ้อเจ็ดเป็นที่นิยมของแฟนคลับ ในทางตรงกันข้ามก็มีศัตรู คู่กรณีเช่นกัน ถึงกับมีพระเอกคาสโนวาประกาศจะล่าซ้อเจ็ด ด้วยค่าหัว 70 ล้านบาท และจากกรณีต่อพงษ์ เศวตามร์ บรรณาธิการข่าวบันเทิง หนังสือพิมพ์ ASTVผู้จัดการรายวัน และ ASTVผู้จัดการออนไลน์ที่เคยคนร้ายใช้เหล็กแป๊บตีที่ศีรษะจนแตกเลือดอาบ เคยสัมภาษณ์ว่า เมทนี บุรณศิริ คิดว่าต่อพงษ์เป็นคนเขียนคอลัมน์ซ้อเจ็ด ใน ASTVผู้จัดการออนไลน์ แต่ต่อพงษ์ยืนกรานว่าไม่ได้เขียน
รูปแบบข่าวที่มีลักษณะเป็นข่าวเมาท์ ข่าวซุบซิบ ซึ่งซ้อเจ็ดมีชื่อเสียงความโด่งดังจากเรื่องงานเขียนถูกต้องและเป็นจริง อย่างกรณีนางเอกเบนโล ก็เป็นตัวอย่างหนึ่ง และด้วยเหตุที่ซ้อเจ็ด กล้า ที่จะฉะกับดารา ไฮโซ นักการเมือง ทำให้ได้รับความนิยมจากแฟนคลับ อีกทั้ง “ความน่าเชื่อถือ” ก็เป็นส่วนหนึ่งของความนิยมนี้
ความสนใจของตัวซ้อเจ็ด กับผู้อ่าน ตั้งข้อสังเกตจากความเห็นที่โพสต์ไว้ในเว็บไซต์และความสงสัยใคร่รู้ของคนชอบท่องเว็บฯ ซึ่งมักมีคำถามประเภท 'ซ้อเจ็ด เป็นใคร? ชายหรือหญิง? เกย์หรือกะเทย? ซึ่งเกิดขึ้นมาอยู่เรื่อย ๆ และมีเสียงคาดเดาว่า ซ้อเจ็ดคือใคร เดากันไปบ้างว่า คือ สันติ เศวตวิมล บ้างก็ว่าเป็น ดร. เสรี วงษ์มณฑา หรือบอกว่าเป็น ต้อย แอคเนอร์ ก็มี
กีฬากอล์ฟในโอลิมปิกฤดูร้อน 2016
กีฬากอล์ฟในโอลิมปิกฤดูร้อน 2016 จัดขึ้นที่รีโอเดจาเนโร ประเทศบราซิล ระหว่างวันที่ 11–20 สิงหาคม ค.ศ. 2016 ที่เรแซร์วาจีมาราเปงดี เขตบาร์ราดาชีฌูกา
กีฬากอล์ฟจัดขึ้นครั้งแรกในโอลิมปิกฤดูร้อน 1904 หลังจากการประชุมคณะกรรมการโอลิมปิกสากล (IOC) สมัยที่ 121 กีฬากอล์ฟได้รับการบรรจุอีกครั้ง โดยแบ่งออกเป็น 2 ประเภท คือบุคคลชายและบุคคลหญิง
อำเภอเวย์ส
อำเภอเวย์ส เป็นอำเภอในเทศมณฑลบอวี จังหวัดฆูเซสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 37,346 คนใน 6,394 ครัวเรือน อำเภอนี้มีเมืองเพียงเมืองเดียวคือเวย์ส และมีเพียงตำบลเดียวคือตำบลเวย์ส
ฟาโรห์เซติที่ 1
ฟาโรห์เมนมาอัตเร เซติที่ 1 (หรือ เซทธอทที่ 1 เป็นภาษากรีก) เป็นฟาโรห์ของราชวงศ์ใหม่ของราชวงศ์อียิปต์สิบเก้า เป็นบุตรของฟาโรห์รามเสสที่ 1 และพระราชินีซิทเรและเป็นพ่อของฟาโรห์รามเสสที่ 2 เช่นเดียวกับวันที่ในอียิปต์โบราณวันที่ที่เกิดขึ้นจริงในรัชสมัยของพระองค์ยังไม่ชัดเจนและนักประวัติศาสตร์หลายคนเรียกร้องวันที่แตกต่างกันโดยมี 1294 ถึง 1279 ก่อนคริสต์ศักราชและ 1290 ถึง 1279 เป็นสมัยที่นักวิชาการใช้กันมากที่สุด
สุสาน
หลุมฝังศพของฟาโรห์เซติที่ 1 ที่ถูกเก็บรักษาไว้อย่างดี (KV17) พบได้ในปี พ.ศ. 2360 โดย Giovanni Battista Belzoni ในหุบเขากษัตริย์ มันพิสูจน์แล้วว่าเป็นที่ยาวที่สุดที่ 446 ฟุต (136 เมตร) และที่ลึกที่สุดของทุกราชวงศ์ใหม่ สุสานนอกจากนี้ยังเป็นหลุมฝังศพแรกที่มีการตกแต่ง (รวมถึงตำนานแห่งการทำลายล้างของมนุษยชาติ) บนทางเดินและห้องที่มีภาพนูนต่ำนูนสูงและภาพเขียนสีสันที่ละเอียดอ่อนซึ่งเป็นส่วนที่ประกอบด้วยคอลัมน์ขนาดใหญ่ที่วาดภาพฟาโรห์เซติที่ 1 พร้อมด้วย เทพธิดาฮาร์เธอร์ สามารถมองเห็นได้ใน Museo Archeologico, Florence รูปแบบการตกแต่งนี้เป็นแบบอย่างที่ได้รับการปฏิบัติตามอย่างสมบูรณ์หรือบางส่วนในสุสานของราชวงศ์ใหม่แห่งราชอาณาจักรภายหลัง พระราชมารดาของฟาโรห์เซติไม่ได้ถูกค้นพบจนกระทั่งปี พ.ศ. 2424 ในครรภ์มารดา (หลุมฝังศพ DB320) ที่ Deir el-Bahri และถูกเก็บไว้ที่พิพิธภัณฑ์ไคโร
พิเชษฐ์ บัวขำ
พิเชษฐ์ บัวขำ (คิง) ผู้เข้าแข่งขันและตัวแทนทีมแสตมป์เข้าแข่งขันในรอบสุดท้าย ของรายการเดอะวอยซ์ไทยแลนด์ ซีซั่นที่ 1 พ.ศ. 2555 ปัจจุบันเซ็นสัญญาเป็นนักร้องในสังกัดยูนิเวอร์แซลมิวสิกไทยแลนด์ตั้งแต่ปี 2555 ถึง ปัจจุบัน
เส้นทางการแข่งขันใน The Voice Thailand Season 1
หมายเหตุ** นอกจากอันดับ 1 และ 2 แล้ว ในอันดับอื่นๆไม่ได้มีการประกาศอย่างเป็นทางการ เพลงอื่นๆ ที่ร้องในรายการ
อือเลเตเวอึกซี
อือเลเตเวอึกซี (Yle TV1) เป็นสถานีโทรทัศน์ประเทศฟินแลนด์ ดำเนินการโดยสถานีโทรทัศน์สาธารณะอือเล เป็นสถานีช่องแรกและช่องที่เก่าแก่ที่สุดของประเทศฟินแลนด์ รายการกว่าร้อยละ 70 ของสถานีเป็นรายการประเภทสารคดี ข่าวสาร หรือรายการการศึกษา ชื่อของสถานีเรียกกันทั่วไปว่า อึกเกอเนน (Ykkönen)
ประวัติ
อือเลเตเวอึกซีออกอากาศครั้งแรกเมื่อวันที่ 1 มกราคม ค.ศ. 1969 เดิมมีชื่อว่าซูโอเมนเตเลวิซิโอ และออกอากาศเป็นระบบจอสีในคริสต์ทศวรรษ 1970 แล้วเปลี่ยนชื่อเป็นเตเว-โอห์เยลมาอึกซี ก่อนที่จะมาเปลี่ยนเป็นชื่ออือเลเตเวอึกซี
วาฮากา
วาฮากา (Oaxaca) หรือ โออาฆากาเดฆัวเรซ (Oaxaca de Juárez) เมืองที่ใหญ่ที่สุดและเป็นเมืองหลวงของรัฐวาฮากา รัฐมีพื้นที่ 85.48 ตารางกิโลเมตร (32,820.2 ตารางไมล์) เมืองมีประชากร 593,522 คน (ค.ศ. 2010)
ลาปู-ลาปู
ลาปู-ลาปู หรือคาลิ ปูลาโค (ค.ศ. 1491-1542) เป็นผู้ปกครองเกาะมัคตาน ปัจจุบันอยู่ในวินยายัส ประเทศฟิลิปปินส์ ผู้เป็นที่รู้จักกันว่า เป็นชนพื้นเมืองคนแรกของกลุ่มเกาะที่ได้ต้านทานการล่าอาณานิคมของสเปน ปัจจุบัน เขาได้รับการยกย่องย้อนหลังว่าเป็นวีรบุรุษคนแรกของฟิลิปปินส์
เช้าวันที่ 27 เมษายน ค.ศ. 1521 ลาปู-ลาปูนำนักรบมัคตาน 1,500 คน เข้าสู้รบกับนักสำรวจและกองกิสตาดอร์ชาวโปรตุเกส เฟอร์ดินานด์ มาเจลลัน ผู้นำทหารสเปนติดอาวุธปืนสี่สิบเก้านาย ซึ่งภายหลังเป็นที่รู้จักกันในชื่อ ยุทธการมัคตาน ระหว่างยุทธการนี้ มาเจลลันและคนของเขาอีกหลายคนเสียชีวิต
แหล่งข้อมูลอื่น
14911542
การเลือกตั้งผู้ว่าราชการกรุงเทพมหานคร พ.ศ. 2565
'''การเลือกตั้งผู้ว่าราชการกรุงเทพมหานคร พ.ศ. 2565''' เป็นการเลือกตั้งผู้ว่าราชการกรุงเทพมหานครครั้งที่ 11 จัดขึ้นเมื่อวันที่ 22 พฤษภาคม พ.ศ. 2565 การเลือกตั้งครั้งนี้เป็นการเลือกตั้งผู้ว่าราชการกรุงเทพมหานครครั้งแรกในรอบ 9 ปี นับตั้งแต่การเลือกตั้งครั้งล่าสุดเมื่อ พ.ศ. 2556 และล่าช้าออกไปเพราะรัฐประหาร พ.ศ. 2557 โดยมีผู้ว่าราชการกรุงเทพมหานครก่อนการเลือกตั้งคือพลตำรวจเอก อัศวิน ขวัญเมือง ซึ่งมาจากการแต่งตั้งของคณะรักษาความสงบแห่งชาติ
คณะกรรมการการเลือกตั้งรับรองผลการเลือกตั้งในวันที่ 31 พฤษภาคม พ.ศ. 2565
ที่มา
หลังคณะรักษาความสงบแห่งชาติ (คสช.) รัฐประหารเมื่อ พ.ศ. 2557 มีการออกประกาศฉบับที่ 85 สั่งระงับการเลือกตั้งผู้บริหารท้องถิ่นเป็นการชั่วคราว และต่อมา พลเอกประยุทธ์ จันทร์โอชา หัวหน้า คสช. ออกคำสั่งตามมาตรา 44 ของรัฐธรรมนูญฉบับชั่วคราว ให้หม่อมราชวงศ์สุขุมพันธุ์ บริพัตรดำรงตำแหน่งผู้ว่าราชการกรุงเทพมหานครต่อไป ก่อนถูกสั่งให้พ้นจากตำแหน่ง จากข้อกล่าวหาว่าทุจริตการจัดซื้อซุ้มไฟของกรุงเทพมหานคร และมีการแต่งตั้งให้พลตำรวจเอก อัศวิน ขวัญเมือง ซึ่งดำรงตำแหน่งรองผู้ว่าราชการฯ ในขณะนั้นดำรงตำแหน่งผู้ว่าราชการฯ แทน
หลังจากนั้นในวันที่ 16 เมษายน พ.ศ. 2562 ได้มีการประกาศใช้พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 ซึ่งให้อำนาจแก่คณะรัฐมนตรีกำหนดให้มีการเลือกตั้งองค์กรปกครองส่วนท้องถิ่น ต่อมาเมื่อวันที่ 14 มีนาคม พ.ศ. 2565 คณะกรรมการการเลือกตั้งได้ประกาศให้มีการเลือกตั้งผู้ว่าราชการกรุงเทพมหานคร ในวันที่ 22 พฤษภาคม พ.ศ. 2565 พร้อมกับการเลือกตั้งสมาชิกสภากรุงเทพมหานคร
ผู้สมัคร
การเลือกตั้งผู้ว่าราชการกรุงเทพมหานครครั้งนี้เป็นการเลือกตั้งที่มีจำนวนผู้สมัครมากที่สุดนับตั้งแต่จัดการเลือกตั้งมา มีผู้สมัครรับเลือกตั้งในครั้งนี้จำนวน 31 คน แบ่งเป็นผู้สมัครเพศชายจำนวน 25 คน ผู้สมัครเพศหญิงจำนวน 6 คน โดยผู้สมัครที่มีอายุมากที่สุดมีอายุ 72 ปี และผู้สมัครที่มีอายุน้อยที่สุดมีอายุ 43 ปี ผู้ที่ลงสมัครรับเลือกตั้งเป็นผู้ว่าราชการกรุงเทพมหานครมีรายชื่อดังต่อไปนี้
การรณรงค์เลือกตั้ง
ชัชชาติ สิทธิพันธุ์ และรสนา โตสิตระกูล เปิดเผยว่าจะลงรับสมัครเลือกตั้งเป็นผู้ว่าราชการกรุงเทพมหานครมาตั้งแต่ปี 2562 ส่วนผู้สมัครคนอื่น ๆ ทยอยเปิดเผยว่าจะลงรับสมัครตั้งแต่ช่วงปลายปี 2564 เป็นต้นมา สำหรับการหาเสียงในการเลือกตั้งครั้งนี้เป็นไปตามวิธีทั่วไป คือ การเยี่ยมบ้าน การลงพื้นที่ และการโฆษณาผ่านป้ายประกาศ
ชัชชาติเน้นนโยบายด้านคน ระบบเส้นเลือดฝอย สิ่งแวดล้อม เทคโนโลยี และเศรษฐกิจ รสนามีนโยบายการลอกคลองเพื่อระบายน้ำท่วม จ้างคนว่างงานขุดคลอง ส่งเสริมการใช้เซลล์แสงอาทิตย์ จัดสรรที่ดินให้คนจนเมืองได้ปลูกผักอินทรีย์ และควบคุมการจัดผังเมืองไม่ให้เอื้อประโยชน์กลุ่มนายทุน สุชัชวีร์มีนโยบายสร้างเมืองสวัสดิการ สร้างแก้มลิงใต้ดิน ให้มีโรงเรียนสาธิตทุกเขต และเสนอให้เป็นเจ้าภาพโอลิมปิกฤดูร้อน 2036 วิโรจน์มีนโยบายการกระจายงบประมาณลงไปยังชุมชนต่าง ๆ มากขึ้น การเปลี่ยนที่รกร้างเป็นที่สาธารณะ การสร้างที่อยู่อาศัยใจกลางเมือง และการกำจัดปัญหาเรื่องส่วย อัศวินมีนโยบายป้องกันน้ำท่วม แก้ปัญหาพื้นที่สีเขียว เชื่อมต่อการเดินทาง และสานต่อสิ่งที่ตนเคยทำไว้ในช่วงที่ดำรงตำแหน่งเป็นผู้ว่าราชการฯ สกลธี ภัททิยกุล มีนโยบายการนำปัญญาประดิษฐ์เข้ามาใช้แก้ปัญหาจราจร เพิ่มการขนส่งสายรอง การใช้รถบัสไฟฟ้า และการปรับปรุงสวนสาธารณะ  ส่วนนาวาอากาศตรี ศิธา ทิวารี มีนโยบายการนำเทคโนโลยีบล็อกเชนมาเพิ่มประสิทธิภาพการทำงานให้กทม. การพัฒนาโรงเรียนในกทม. ให้คุณภาพเท่ากัน การเพิ่มพื้นที่สีเขียว การส่งเสริมรถยนต์ไฟฟ้า และการให้รางวัลจูงใจเพื่อเพิ่มการมีส่วนร่วมของประชาชน
ซัวหยง
ซัวหยง ยีหลง หรือ ซัวแก (Cai Yong;) ชื่อรอง ป๋อจี้ (伯喈) เป็นนักดาราศาสตร์ นักเขียนตัวอักษร นักประวัติศาสตร์ นักคณิตศาสตร์ นักดนตรี ขุนนาง และนักเขียนชาวจีนแห่งราชวงศ์ฮั่นตะวันออก เขารอบรู้ในการเขียนตัวอักษร ดนตรี คณิตศาสตร์ และดาราศาสตร์ หนึ่งในบุตรสาวของเขาคือซัวเอี๋ยม ชื่อรอง เหวินจี ยังเป็นกวีและนักดนตรีที่มีชื่อเสียงอีกด้วย
การเลือกตั้งผู้ว่าราชการกรุงเทพมหานคร พ.ศ. 2565
การรณรงค์เลือกตั้ง
เนื่องจากผลสำรวจความคิดเห็นปรากฏว่า ชัชชาติมีคะแนนนำมาโดยตลอด ทำให้มีผู้สนับสนุนผู้สมัครบางคนออกมาจูงใจด้วยเหตุผลต่าง ๆ เช่น สุเทพ เทือกสุบรรณ อดีตรองนายกรัฐมนตรี ออกมาให้ความเห็นว่าควรเลือกสกลธีเพราะชัชชาติเคย "ได้ประโยชน์จากระบอบทักษิณ" และพลโท นันทเดช เมฆสวัสดิ์ อดีตหัวหน้าศูนย์ปฏิบัติการพิเศษ ศูนย์รักษาความปลอดภัยแห่งชาติ ออกมาโพสต์เฟซบุ๊กว่า "ไม่เลือกเราเขามาแน่ ภาค 2" ซึ่งเรียกร้องให้ผู้ที่จะออกเสียงให้ผู้สมัคร 4 คนที่ "ไม่เอาทักษิณ ชินวัตร" มาเลือกผู้สมัครคนเดียวกันเสียเพื่อให้ชนะชัชชาติ ซึ่งเป็นวิธีการที่เรียกว่า การออกเสียงทางยุทธศาสตร์ ในช่วงโค้งสุดท้ายก่อนการเลือกตั้ง รสนาใช้วิธีการทำนองเดียวกัน โดยระบุเพิ่มเติมว่า คนที่จงรักภักดีและยึดมั่นในพระราชดำรัสของพระบาทสมเด็จพระมหาภูมิพลอดุลยเดชมหาราช บรมนาถบพิตรจะไม่มีวันเทคะแนนให้คนโกงไปปกครองบ้านเมือง
ซัวหยง
ในรัชสมัยพระเจ้าฮั่นเลนเต้ ขันทีกุมอำนาจการบริหารราชการ ทำให้อาณาประชาราษฎร์ได้รับความเดือดร้อนจากการโกงกินของเหล่าขันที บ้านเมืองในยุคนั้นเกิดอาเพศต่างๆมากมาย ซัวหยงได้เขียนจดหมายลับถวายแด่พระเจ้าเลนเต้มีใจความว่า ที่แผ่นดินเกิดอาเพศเป็นเพราะขันทีทั้งสิบกระทำการอันมิชอบ สิบขันทีจึงหาเหตุใส่ร้ายซัวหยง และยุยงพระเจ้าเลนเต้ให้ปลดซัวหยงออกจากราชการ ออกไปอยู่บ้านนอก ต่อมา ตั๋งโต๊ะได้ขึ้นมามีอำนาจในวังหลวง ตั๋งโต๊ะได้บังคับให้ซัวหยงกลับมารับราชการ มิฉะนั้นจะฆ่าเสีย แล้วตั้งให้เป็นสมุหพระราชวัง
สสารสถานะเสื่อม
สสารสถานะเสื่อม (degenerate matter) หรือ สสารสถานะซ้อน คือสสารที่มีความหนาแน่นสูงมากอย่างยวดยิ่งจนกระทั่งองค์ประกอบแรงดันส่วนใหญ่ทำให้เกิดหลักการกีดกันของเพาลี แรงดันที่รักษาเอาไว้ภายในสสารเสื่อมนี้เรียกว่า ความดันสถานะเสื่อม (degeneracy pressure) และเพิ่มขึ้นเนื่องจากหลักของเพาลีทำให้อนุภาคที่เป็นองค์ประกอบไม่สามารถดำรงสถานะควอนตัมเดียวกันได้ การพยายามบีบให้อนุภาคเหล่านั้นเข้าใกล้กันมาก ๆ เสียจนไม่สามารถจะแยกสถานะของตัวเองออกจากกันทำให้อนุภาคเหล่านั้นต้องอยู่ในระดับพลังงานที่ต่างกัน ดังนั้นการลดปริมาตรลงจึงจำเป็นต้องทำให้อนุภาคทั้งหลายเข้าไปสู่สถานะควอนตัมที่มีระดับพลังงานที่สูงกว่า ซึ่งต้องอาศัยแรงบีบอัดเพิ่มขึ้น ทำให้มีแรงดันต่อต้านอย่างชัดเจน
การเลือกตั้งผู้ว่าราชการกรุงเทพมหานคร พ.ศ. 2565
การรณรงค์เลือกตั้ง
พลเอก ประยุทธ์ จันทร์โอชา นายกรัฐมนตรี ลงพื้นที่คลองโอ่งอ่างซึ่งอาจมองได้ว่าเป็นการสนับสนุนอัศวินให้เป็นผู้ว่าราชการกรุงเทพมหานครอีกสมัย แม้สารดังกล่าวอาจไม่ชัดเจนด้วยข้อจำกัดตามกฎหมาย นอกจากนี้อัศวินยังได้ผู้สมัครสมาชิกสภากรุงเทพมหานครพรรคพลังประชารัฐ ช่วยหาเสียงให้
ซัวหยง
เมื่อตั๋งโต๊ะถูกลิโป้สังหาร ซัวหยงเป็นขุนนางเพียงคนเดียวที่ไปร้องไห้หน้าศพของตั๋งโต๊ะ อ้องอุ้นโกรธจึงสั่งให้ทหารนำตัวซัวหยงไปทรมานจนตาย
ดูเพิ่ม
192
การเลือกตั้งผู้ว่าราชการกรุงเทพมหานคร พ.ศ. 2565
การรณรงค์เลือกตั้ง
ไม่กี่วันก่อนเลือกตั้งมีผู้ใช้อินเทอร์เน็ตอ้างว่าตนได้รับข้อความเชิญชวนไปออกเสียงให้กับสุชัชวีร์ แต่พรรคประชาธิปัตย์ออกมาปฏิเสธว่าไม่ใช่ผู้กระทำ และไม่ทราบที่มาเช่นกัน
ในช่วงก่อนการเลือกตั้งครั้งนี้ยังมีการจัดการโต้วาทีระหว่างผู้สมัครรับเลือกตั้งหลายเวที
การเลือกตั้ง
การเลือกตั้งครั้งนี้มีการจัดคูหาแยกพิเศษสำหรับผู้ที่เจ็บป่วยด้วยโรคโควิด-19 ในคูหาเลือกตั้ง รวมถึงมีการตรวจอุณหภูมิและบริการเจลล้างมือแอลกอฮอล์ นอกจากนี้ยังยินยอมให้ผู้ลงคะแนนนำปากกามาใช้กาเองหากกังวลเรื่องการระบาดของโควิด-19 คูหาเปิดให้ลงคะแนนเสียงในเวลา 8 นาฬิกา และบางจุดเลือกตั้งมีผู้มาต่อแถวก่อนเปิดคูหา เช่นที่สถานีกลางบางซื่อซึ่งมีจุดเลือกตั้งแปดจุดตั้งอยู่รวมกัน
ในขณะเลือกตั้ง อิทธิพร บุญประคอง ประธานคณะกรรมการการเลือกตั้ง (กกต.) ออกมาระบุว่า หากนำปากกามาเองขอให้เป็นปากกาสีน้ำเงินเท่านั้น การนำปากกาสีอื่นมาใช้อาจทำให้บัตรเสีย แต่ ขจิต ชัชวานิชย์ รักษาราชการแทนผู้ว่าราชการกรุงเทพมหานคร และ ปลัดกรุงเทพมหานคร ได้ออกมาชี้แจงในภายหลังว่าสามารถใช้ปากกาสีอื่นได้ ตราบใดก็ตามที่สามารถมองเห็นได้ชัดเจน ความขัดแย้งกันดังกล่าวสร้างเสียงวิพากษ์วิจารณ์ในอินเทอร์เน็ต ทั้งนี้ กกต. เคยออกเอกสารชี้แจงว่า เบื้องต้นการใช้ปากกาหมึกสีอื่น ไม่ได้หมายความว่าจะเป็นบัตรเสียในทันที เนื่องจากไม่มีกฎหมายหรือระเบียบห้ามไว้ ด้านแสวง บุญมี เลขาธิการ กกต. กล่าวว่า ลักษณะบัตรเสียตามกฎหมายข้อหนึ่งคือ "บัตรที่ทำสัญลักษณ์เพื่อเป็นที่สังเกต" การใช้ปากกาสีอื่นนอกจากสีน้ำเงินอาจทำให้มีข้อสงสัยในเรื่องการทุจริต แต่ทั้งนี้ก็อยู่ที่ดุลยพินิจของกรรมการประจำหน่วยเลือกตั้ง ว่าจะให้บัตรที่กาด้วยปากกาที่ไม่ใช่สีน้ำเงิน เป็นบัตรเสียหรือไม่
การวิเคราะห์ผลการเลือกตั้ง
ผลการเลือกตั้งพบว่าชัชชาติได้คะแนน 1,386,215 คะแนน สูงที่สุดตั้งแต่จัดการเลือกตั้งมา โดยชัชชาติมีคะแนนนำคู่แข่งอันดับสองกว่า 1,131,568 คะแนน เวิร์คพอยท์ทูเดย์วิเคราะห์ว่าสาเหตุที่คะแนนเสียงของชัชชาติถล่มทลายในการเลือกตั้งมีเหตุผลหลายประการ รวมถึงการที่ลงสมัครในนามอิสระ, ผลงานในสมัยเป็นรัฐมนตรีกระทรวงคมนาคมที่ถูกสกัดกั้นไว้, วิสัยทัศน์ที่ชัดเจน, จำนวนผู้ติดตามบนเฟซบุ๊กที่มากกว่าผู้สมัครคนอื่น และการเตรียมตัวยาวนานสองปีครึ่งก่อนการเลือกตั้ง ดร.สติธร ธนานิธิโชติ ผู้อำนวยการสำนักนวัตกรรมเพื่อประชาธิปไตย สถาบันพระปกเกล้า ให้ความเห็นว่าผลการเลือกตั้งที่คนเลือกชัชชาตินั้นเป็นเพราะประชาชนไม่ได้อยากเห็นการเปลี่ยนแปลงครั้งมโหฬาร เพียงแต่อยากเห็นการบริหารเมืองเป็นไปอย่างมีประสิทธิภาพ เช่น เก็บขยะตรงเวลาหรือเพิ่มพื้นที่สีเขียวเท่านั้น
รองศาสตราจารย์อนุสรณ์ ธรรมใจ จากวิทยาลัยนานาชาติปรีดี พนมยงค์ มหาวิทยาลัยธรรมศาสตร์ เสนอว่าผลการเลือกตั้งในครั้งนี้ตอกย้ำข้อเท็จจริงว่า "เครือข่ายของกลุ่มแนวคิดอนุรักษ์นิยมขวาจัด กลุ่มปรปักษ์ประชาธิปไตยอ่อนแอลง และ ไม่เป็นที่นิยมในกลุ่มคนรุ่นใหม่ ขณะที่แนวความคิดก้าวหน้า เสรีนิยม และการยึดถือหลักการประชาธิปไตยเข้มแข็งขึ้นอย่างชัดเจน" ขณะที่พิชาย รัตนดิลก ณ ภูเก็ต อาจารย์จากสถาบันบัณฑิตพัฒนบริหารศาสตร์ มองว่าการแบ่งขั้วในกรุงเทพมหานครลดลงเนื่องจากชัชชาติสามารถรวบรวมเสียงได้จากฝ่ายต่าง ๆ ได้ ฐิตินันท์ พงษ์สุทธิรักษ์ กล่าวว่าผลการเลือกตั้งนี้เป็นเสมือนการประท้วงต่อการบริหารงานที่ผิดพลาดและด้อยประสิทธิภาพของระบบทหารที่ครอบงำการเมืองไทยมาอย่างยาวนาน ยุทธพร อิสรชัย วิเคราะห์ว่าผลการเลือกตั้งนี้สะท้อนถึงความเบื่อหน่ายต่อการบริหารงานของรัฐบาลชุดปัจจุบัน และอาจส่งผลไปยังการเลือกตั้งใหญ่ที่กำลังจะมาถึง ซึ่งสอดคล้องกับมุมมองต่อการเลือกตั้งครั้งนี้ของทักษิณ ชินวัตร แต่ทักษิณเสริมว่าชัชชาติได้คะแนนเสียงจากผู้ที่ชอบพรรคก้าวไกลด้วย แต่เลือกออกเสียงตามยุทธศาสตร์เพื่อหวังให้ชัชชาติชนะขาดลอย ปานเทพ พัวพงษ์พันธ์ อดีตแกนนำพันธมิตรประชาชนเพื่อประชาธิปไตย วิเคราะห์ว่าในการเลือกตั้งครั้งนี้มีผู้เลือกตั้งอยู่ในฝ่ายต่อต้านรัฐบาล 1.71 ล้านเสียง (63.99%) ซึ่งเป็นตัวเลขที่เพิ่มขึ้นจากเมื่อการเลือกตั้งทั่วไปปี 2562 ถึง 3 แสนเสียง ขณะที่อยู่ในฝ่ายรัฐบาล 1.26 ล้านเสียง (29.08%) หรือลดลงเกือบ 5 แสนเสียงในช่วงเวลาเดียวกัน อย่างไรก็ดี มงคล บางประภา นายกสมาคมนักข่าวนักหนังสือพิมพ์แห่งประเทศไทย มองว่าผลการเลือกตั้งในกรุงเทพมหานครสะท้อนเสียงร้อยละ 20–30 ของเสียงในนครใหญ่ ๆ เท่านั้น
การประกาศผลและข้อร้องเรียน
คณะกรรมการการเลือกตั้ง (กกต.) ประชุมหารือการประกาศผลคะแนนเลือกตั้งผู้ว่าราชการกรุงเทพมหานครและสมาชิกสภากรุงเทพมหานครอย่างเป็นทางการครั้งแรก ในวันที่ 30 พฤษภาคม 2565 ส่วนการร้องเรียนนั้น เบื้องต้นมี 24 สำนวน ส่วนมากเป็นประเด็นการปิดป้ายหาเสียงไม่ถูกต้อง และใช้ข้อความหาเสียงหมิ่นเหม่และเกินขอบอำนาจ โดยชัชชาติ สิทธิพันธุ์ ถูกร้องเรียนในเรื่องการนำป้ายเลือกตั้งมาทำกระเป๋าผ้า และการดูถูกระบบราชการ ด้านโคทม อารียา อดีต กกต.ให้ความเห็นว่าข้อกล่าวหาต่อชัชชาติไม่มีน้ำหนักเพียงพอที่จะกระทบการประกาศผลเลือกตั้ง สมชัย ศรีสุทธิยากร อดีต กกต. เชื่อว่า กกต. จะไม่กล้าให้ใบส้ม (จัดการเลือกตั้งใหม่โดยตัดชัชชาติออก) โดยยกตัวอย่างกรณีการให้ใบส้มที่เขต 8 เชียงใหม่เมื่อปี 2562 ซึ่งศาลจังหวัดฮอดได้สั่งให้ กกต. ชดใช้ค่าเสียหายรวมกว่า 70 ล้านบาท
กกต. ถูกวิจารณ์ว่ารับรองผลการเลือกตั้งผู้ว่าราชการกรุงเทพมหานคร พ.ศ. 2565 ล่าช้า แม้ กกต. จะยืนยันว่าตนมีอำนาจประกาศผลการเลือกตั้งได้ภายใน 30–60 วัน แต่ก็มีผู้วิจารณ์ว่าเป็นความล่าช้าโดยไม่มีเหตุอันควร และไกลเกินกว่าเหตุอย่างชัดเจน ความไม่พอใจดังกล่าวทำให้เกิดแฮชแท็ก #กกตเป็นเหี้ยอะไร ติดเทรนด์ทวิตเตอร์ อนึ่ง กกต. เคยถูกวิจารณ์ทำนองเดียวกันในการเลือกตั้งครั้งก่อนหน้า ซึ่งในขณะนั้น กกต. รับรองให้ หม่อมราชวงศ์สุขุมพันธุ์ บริพัตร เป็นผู้ว่าราชการกรุงเทพมหานคร ในวันที่ 27 มีนาคม พ.ศ. 2556 หลังวันเลือกตั้ง 24 วัน
กกต. ได้ประกาศรับรองผลเลือกตั้งครั้งนี้อย่างเป็นทางการในวันที่ 31 พฤษภาคม พ.ศ. 2565
ปฏิกิริยา
ชัยธวัช ตุลาธน เลขาธิการพรรคก้าวไกล เปิดเผยว่าคะแนนเสียงของวิโรจน์ได้น้อยกว่าที่คาดถึง 2–3 เท่า โดยคิดจากคะแนนเสียงอย่างน้อย 6 แสน ถึง 8 แสนสมัยเลือกตั้งทั่วไปปี 2562 ทำให้เกิดคำถามว่าแนวทางที่พรรคก้าวไกลเสนออาจไม่เป็นที่ยอมรับของชาวกรุงเทพมหานคร เขากล่าวว่า "ก็เป็นประเด็นให้เรากลับไปคิดได้ แต่ก็มีอีกเหมือนกันที่บอกว่าแบบนี้ควรทำงานการเมืองระดับชาติดีกว่า แต่มันไม่ตรงไปตรงมาขนาดนั้น เพราะมีคนจำนวนหนึ่งที่บอกพร้อมเลือก ส.ก.ก้าวไกล แต่ไม่ขอเลือกวิโรจน์เป็นผู้ว่าฯ เพราะมองภาพผู้ว่าฯ เป็นอีกแบบหนึ่ง แต่ถ้าวิโรจน์ไปทำงานการเมืองภาพใหญ่ โอเคเลย" ด้านอดีตนักการเมืองพรรคประชาธิปัตย์ที่ไม่เปิดเผยชื่อรายหนึ่ง กล่าวว่า การเลือกตั้งครั้งนี้จะเป็นบททดสอบสมมติฐานของจุรินทร์ ลักษณวิศิษฏ์ที่ว่า หากไม่มีประยุทธ์ คนจะกลับมาเลือกพรรคประชาธิปัตย์หรือไม่ ผู้นำพรรคประชาธิปัตย์แถลงว่า "คะแนนที่ออกมาเป็นไปในทิศทางบวกสำหรับพรรค" แต่คะแนนเสียงของสุชัชวีร์ยังน้อยกว่า 470,000 เสียงที่เคยได้ในกรุงเทพมหานครสมัยเลือกตั้งทั่วไปปี 2562
ชัชชาติกล่าวว่า "วันนี้เป็นวันที่มีความหมายสำหรับผมส่วนตัว เมื่อ 8 ปีที่แล้วอยู่ในเหตุการณ์รัฐประหาร ถูกคลุมหัว มัดมือ ถูกนำตัวไปที่ใดก็ยังไม่รู้ เพราะเขาคลุมหัวไปและกลับ แต่ไม่ได้รู้สึกโกรธ แค้น หรือ เกลียด ให้อภัยกับสิ่งที่เกิดขึ้น แต่เป็นความทรงจำที่เตือนใจเรา เมื่อไหร่ที่ประชาชนทะเลาะ เกลียด โกรธ ซึ่งกันและกัน สุดท้ายจะมีกลุ่มคน ที่มาได้ผลประโยชน์ เราเห็นต่างกันได้ แต่โกรธ อย่าเกลียด สร้างความเกลียดชังซึ่งกันและกัน" พร้อมกับให้ข้าราชการไปศึกษานโยบายของเขาทางเว็บไซต์ "ถ้าหากไม่ฟังประชาชน ทู่ซี้ ประชาชนทนไม่ไหวก็จะอยู่ลำบาก" ชัชชาติกล่าว เมื่อถูกถามว่าจะประสานงานกับรัฐบาลได้หรือไม่ ชัชชาติตอบว่า "ผมว่าผู้ว่าฯ กทม. ได้คะแนนเสียงมากกว่านายกฯ อีกนะ ไม่ได้ท้าทาย แต่เราเอาประโยชน์ของประชาชนเป็นที่ตั้ง ไม่ได้คุยด้วยอารมณ์ หรือ ทะเลาะกัน แต่เมื่อ ประชาชนเลือกเรามา ก็ต้องใช้เหตุผล และการคุยกันก็ต้องมีระบบระเบียบ ขั้นตอน" ด้านประยุทธ์ตอบโต้ว่าการเลือกตั้งครั้งนี้จัดขึ้นใน "จังหวัดหนึ่งเท่านั้นเอง" ไม่ได้สะท้อนถึงความนิยมของเขาหรือรัฐบาลในภาพรวมของประเทศ
ในช่วงไล่เลี่ยกับการเลือกตั้ง ซึ่งเป็นช่วงเวลาหลายปีหลังจากคณะรักษาความสงบแห่งชาติระงับการเลือกตั้งท้องถิ่นทุกระดับ ได้เกิดกระแสเรียกร้องให้ต่างจังหวัดสามารถเลือกตั้งผู้ว่าราชการจังหวัดของตนเองได้ โดยมีการทำกิจกรรมทั้งในจังหวัดขอนแก่น เชียงราย เชียงใหม่ และภูเก็ต ด้าน รศ. สิริพรรณ นกสวน สวัสดี อาจารย์ประจำคณะรัฐศาสตร์ จุฬาลงกรณ์มหาวิทยาลัย กล่าวว่า "กระแสความต้องการมีมากขึ้นจริง ๆ และการเลือกตั้งผู้ว่าฯ กทม. ครั้งนี้ได้สร้างแรงบันดาลใจแก่พวกเขาแล้ว"
อำเภอละงู
ละงู เป็นอำเภอตั้งอยู่ในจังหวัดสตูล และเป็นอำเภอที่มีประชากรมากเป็นอันดับ 2 ของจังหวัด
ที่ตั้งและอาณาเขต
อำเภอละงูมีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอละงูแบ่งเขตการปกครองออกเป็น 6 ตำบล 61 หมู่บ้าน ได้แก่
การปกครองส่วนท้องถิ่น
ท้องที่อำเภอละงูประกอบด้วยองค์กรปกครองส่วนท้องถิ่น 7 แห่ง ได้แก่
ค่ายกักกันเมาเทาเซิน-กูเซิน
ค่ายกักกันเมาเทาเซิน-กูเซิน ประกอบด้วยค่ายกักกันเมาเทาเซินบนหุบเขาเหนือตลาดเมืองของเมาเทาเซิน (ประมาณราว 20 กิโลเมตร(12 ไมล์) ทางด้านตะวันออกของลินซ์ รัฐอัปเปอร์ออสเตรีย) ร่วมกับกลุ่มค่ายขนาดย่อยเกือบ 100 แห่งที่ตั้งอยู่ทั่วออสเตรียและเยอรมนีตอนใต้ ค่ายกักกันกูเซินสามแห่งอยู่บริเวณทั้งในและรอบๆของหมู่บ้านเซ็นต์จอร์เกิน/กูเซิน เพียงไม่กี่กิโลเมตรจากเมาเทาเซิน ถือว่าเป็นสัดส่วนสำคัญของนักโทษภายในค่ายอันซับซ้อนนี้ บางครั้งก็มีจำนวนนักโทษที่เกินในค่ายหลักของเมาเทาเซิน
ค่ายหลักเมาเทาเซินได้ดำเนินการตั้งแต่ช่วงเวลาของอันชลุส เมื่อออสเตรียได้ถูกผนวกรวมเข้ากับนาซีเยอรมนี เมื่อวันที่ 8 สิงหาคม ค.ศ. 1938 ถึง 5 พฤษภาคม ค.ศ. 1945 ที่สงครามโลกครั้งที่สองยุติลง เริ่มต้นด้วยค่ายที่เมาเทาเซิน จำนวนค่ายขนาดย่อยได้ขยายตัวเมื่อเวลาได้ผ่านไปและในฤดูร้อนของปี ค.ศ. 1940 เมาเทาเซินและค่ายขนาดย่อยได้กลายเป็นส่วนหนึ่งของค่ายแรงงานขนาดใหญ่ที่ซับซ้อนในส่วนของยุโรปที่ถูกควบคุมโดยเยอรมัน เช่นเดียวกับที่ค่ายกักกันนาซีค่ายอื่น ผู้อาศัยที่เมาเทาเซินและค่ายขนาดย่อยได้ถูกบังคับให้ใช้แรงงานทาส ภายใต้เงื่อนไขที่ทำให้มีผู้เสียชีวิตจำนวนมาก เมาเทาเซินและค่ายขนาดย่อยได้รวมทั้งเหมืองหิน โรงงานผลิตสัมภาระทหาร ทุ่นระเบิด และอาวุธปืน และโรงงานประกอบเครื่องบินขับไล่ เม 262 ในเดือนมกราคม ค.ศ. 1945 ค่ายนี้มีผู้อาศัยอยู่ประมาณ 85,000 คน จำนวนผู้เสียชีวิตยังไม่ทราบแน่ชัด แม้ว่าแหล่งข้อมูลที่มาส่วนใหญ่จะอยู่ระหว่าง 122,766 คน และ 320,000 คน สำหรับโครงสร้างอันซับซ้อนนี้ทั้งหมด
เมาเทาเซินเป็นหนึ่งในค่ายกักกันอันซับซ้อนขนาดใหญ่แห่งแรกในนาซีเยอรมนีและที่แห่งสุดท้ายที่ได้รับการปลดปล่อยโดยฝ่ายสัมพันธมิตร  สองค่ายขนาดใหญ่ เมาเทาเซินและกูเซินที่ 1 ได้ถูกจัดอยู่ในประเภท"เกรด 3"(สตูเฟอ 3) ของค่ายกักกัน ซึ่งหมายความว่าพวกเขามุ่งหมายที่จะทำให้เป็นค่ายกักกันที่แข็งแกร่งที่มีไว้สำหรับ"ศัตรูทางการเมืองของอาณาจักรไรซ์ที่ไม่สามารถแก้ไขได้" เมาเทาเซินก็ไม่เคยแพ้ถึงการอยู่ในจำแนกประเภทสตูเฟอ 3 ในสำนักงานทบวงกลางความมั่นคงไรช์(Reichssicherheitshauptamt; RSHA)  ได้ถูกเรียกโดยชื่อเล่นว่า Knochenmühle – เครื่องบดกระดูก(แท้จริงแล้วคือโรงสีกระดูก)  ซึ่งแตกต่างจากค่ายกักกันค่ายอีกจำนวนมาก ซึ่งมีไว้สำหรับนักโทษทุกประเภท เมาเทาเซินส่วนมากไว้ใช้สำหรับการกำจัดโดยผ่านทางการใช้แรงานของกลุ่มปัญญาชน ประชาชนผู้มีความรู้ และสมาชิกชนชั้นสูงทางสังคมในประเทศที่ถูกพิชิตโดยระบอบนาซีในช่วงสงครามโลกครั้งที่สอง ปัจจุบัน ค่ายเมาเทาเซินหลักได้กลายเป็นพิพิธภัณฑ์
เล่าเหง
เล่าเหง (劉弘) หรือ หลิวหง เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก บิดาของเล่าปี่ เป็นเชื้อพระวงศ์ราชวงศ์ฮั่น สืบเชื้อสายจากจงซานจิ้งอ๋องซึ่งพระราชโอรสองค์ที่ 7 ในพระเจ้าฮั่นเกงเต้ เล่าเหงตายตั้งแต่เล่าปี่ยังเล็ก
วัดราษฎร์บำรุง (เขตหนองจอก)
วัดราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำต้อยติ่ง เขตหนองจอก กรุงเทพมหานคร มีที่ดินตั้งวัด 10 ไร่ 3 งาน 70 ตารางวา อาณาเขตทิศเหนือติดต่อกับคลองสองหลวงแพ่ง ปัจจุบันพระครูสถิตปัญญาภรณ์ (ลำใย ฐิตปญฺโญ) ดำรงตำแหน่งเจ้าอาวาส
อาคารเสนาสนะ ได้แก่ อุโบสถกว้าง 5 เมตร ยาว 10 เมตร สร้างเมื่อ พ.ศ. 2505 ภายในประดิษฐานพระประธาน เป็นพระพุทธรูปทรงเครื่อง หลังคามุงกระเบื้องเคลือบ ศาลาการเปรียญ หอสวดมนต์ ฌาปนสถาน ศาลาบำเพ็ญกุศล
มามัก
มามัก (mamak) เป็นคำเรียกสถานที่ขายอาหารในร่มและเปิดโล่งที่พบเป็นพิเศษในเอเชียตะวันออกเฉียงใต้โดยเฉพาะมาเลเซีย และ สิงคโปร์ ส่วนมากจำหน่ายอาหารอินเดียมุสลิมรูปแบบพิเศษที่เฉพาะต่อวัฒนธรรมในพื้นที่
โดยทั่วไปมามักมักจำหน่ายโรตีจาไน และเครื่องดื่มพวกเตห์ตารีก, กาแฟ (โกปี๊), ไมโล, ฮอร์ลิกส์ และน้ำหวานอื่น ๆ ร้านมามักส่วนใหญ่จำหน่ายอาหารพวกข้าว เช่น นาซีเลอมักกับนาซีโกเร็ง และบะหมี่ เช่น หมี่โกเร็ง บางร้านอาจจำหน่ายสะเต๊ะและอาหารตะวันตกอื่น ๆ นอกจากนี้ยังมีร้านมามักกลุ่ม "มามักต้มยำ" (Mamak Tom Yam) ที่จำหน่ายอาหารที่มีอิทธิพลจากมาเลเซียตะวันออกเฉียงเหนือและไทยภาคใต้ เช่น ต้มยำ, นาซีปาปรีกหรือนาซีผัดพริก และ นาซีปาตายาหรือนาซีพัทยา
ที่มา
มามักมี่ที่มาจากชาวทมิฬมุสลิมที่ซึ่งบรรพบุรุษอพยพมาจากอินเดียใต้มายังคาบสมุทรมาเลย์ และพื้นที่อื่น ๆ ในเอเชียตะวันออกเฉียงใต้ มามักถือเป็นส่วนหนึ่งของชุมชนชาวอินเดียมาเลย์/ชาวอินเดียสิงคโปร์ หรือที่เรีกยว่า "ชาวอินเดียช่องแคบ" (Straits Indian) หลักฐานทางโบราณคดีที่พบในหุบเขาบูจังในรัฐเกดะฮ์ ทำให้เกิดข้อสันนิษฐานว่ามีการค้าขายระหว่างคาบสมุทรกับอินเดียย้อนกลับไปถึง 500 ถึง 100 ปีก่อนคริสตกาล จารึกอายุราว ค.ศ. 779 จากอาณาจักรนครศรีธรรมราชที่พบในจังหวัดนครศรีธรรมราชในภาคใต้ของไทยมีการกล่าวถึงการค้าขายระหว่างทมิฬกัมกับภูมิภาคนี้
คำว่า 'Mamak' มาจากภาษาทมิฬ ไว้เรียกลุงฝั่งแม่ ('maa-ma') ในสิงคโปร์และมาเลเซีย ผู้น้อยจะใช้คำนี้ในฐานะคำให้เกียรติเพื่อเรียกผู้ใหญ่ เช่น เจ้าของร้านค้า ด้วยความเคารพ ถึงแม้ที่มาของคำนี้จะมีความหมายที่เป็นกลาง แต่บางครั้งอาจถูกใช้เป็นคำเหยียดมุสลิมอินเดียในมาเลเซียและสิงคโปร์ ฉะนั้น การใช้คำนี้โดยทั่วไปจึงไม่ปรากฏนอกเหนือจากการเรียกร้านมามักมากนัก
พอร์ตแบลร์
พอร์ตแบลร์ (Port Blair) เป็นเมืองที่ใหญ่ที่สุดและเป็นสภาเทศบาลในเขตอันดามันของหมู่เกาะอันดามัน และเป็นเมืองหลวงของหมู่เกาะอันดามันและนิโคบาร์ ซึ่งเป็นดินแดนสหภาพของอินเดีย เมืองตั้งอยู่บนชายฝั่งทางทิศตะวันออกของเกาะเซาต์อันดามัน และเป็นทางเข้าสำคัญสู่หมู่เกาะ
ฟาโรห์เมร์เนปทาห์
ฟาโรห์เมร์เนปทาห์ เป็นผู้ปกครองที่สี่ของราชวงศ์ที่สิบเก้าของอียิปต์โบราณ เขาอาจจะเกิดในปี 1273 ปีก่อนคริสต์ศักราชอียิปต์นับเกือบสิบปี แต่ปลายเดือนกรกฎาคมหรือต้นเดือนสิงหาคม 1213 จนถึงสิ้นพระชนม์เมื่อวันที่ 2 พฤษภาคม 1746 ปีก่อนคริสตกาล ตามบันทึกประวัติศาสตร์ร่วมสมัย พระองค์เป็นบุตรชายที่สามของฟาโรห์แรเมซีสที่ 2 และเข้ามามีอำนาจเพราะพี่ชายทั้งสองคนรวมทั้งน้องชาย คาเอมวาเซท หรือ คาเอมวาเซ เสียชีวิต เมื่อถึงเวลาที่เขาขึ้นสู่บัลลังก์เขาอายุเกือบหกสิบปี ชื่อบัลลังก์ของเขาคือ บา-เอน-เร เมริ-เนตเจรู ซึ่งแปลว่า "The Soul of Ra, Beloved of the Gods"
สุสาน
ฟาโรห์เมร์เนปทาห์ ได้รับความทุกข์ทรมานจากโรคข้ออักเสบและหลอดเลือดและเสียชีวิตเป็นชายชราหลังจากรัชสมัยซึ่งใช้เวลาเกือบทศวรรษ ฟาโรห์เมร์เนปทาห์ถูกฝังอยู่ภายในหลุมฝังศพ KV8 ในหุบเขากษัตริย์ แต่แม่ของเขาไม่พบที่นั่น ในปี พ. ศ. 2441 ได้มีมัมมี่อื่น ๆ อีก 8 แห่งตั้งอยู่ในหลุมศพที่พบในหลุมฝังศพของฟาโรห์อเมนโฮเทปที่ 2 (KV35) โดยวิกเตอร์ ลอเรต แม่ของเมร์เนปทาห์ถูกนำตัวไปยังไคโรเมื่อวันที่ 8 กรกฎาคม 1907
กองทัพอากาศเวเนซุเอลา
กองทัพอากาศเวเนซุเอลา ถือกำเนิดขึ้นอย่างเป็นทางการในปี พ.ศ. 2463 แม้ในอดีตจะใช้ยุทโธปกรณ์จากหลายประเทศ แต่ด้วยความขัดแย้งระหว่างอดีตผู้นำของเวเนซุเอลา ฮูโก้ ชาเวซ กับ สหรัฐอเมริกา ทำให้เวเนซุเอลาต้องหันไปซื้อยุทโธปกรณ์จากประเทศจีนและรัสเซีย
ประวัติ
ในผลพวงของการบินเครื่องบินเป็นครั้งแรกในเวเนซุเอลาเมื่อ 22 กันยายน พ.ศ. 2455 สภาการบินที่ถูกสร้างขึ้นเพื่อค้นหาเครื่องบินที่เหมาะสมสำหรับกองทัพเวเนซุเอลาในปี ค.ศ. 1913
20
20 (ยี่สิบ) เป็นจำนวนธรรมชาติที่อยู่ถัดจาก 19 (สิบเก้า) และอยู่ก่อนหน้า 21 (ยี่สิบเอ็ด)
กองทัพอากาศเวเนซุเอลา
ประวัติ
ในวันที่ 27 พฤศจิกายน พ.ศ. 2535 เอฟ-16 สองลำของเวเนซุเอลามีส่วนร่วมในการพยายามรัฐประหารเวเนซุเอลาโดยทำงานให้กับฝ่ายรัฐบาล เอฟ-16เอสองลำยิงกราดใส่เป้าหมายบนพื้นดินและยิงโอวี-10 บรองโกสองลำตกด้วยเอไอเอ็ม-9 และเอที-27 ทูคาโน่หนึ่งลำตกโดยใช้ปืนเมื่อเครื่องบินของกบฏดังกล่าวได้บินเข้าโจมตีที่มั่นของกองทัพ
และต่อมาหลังประธานาธิบดีฮูโก้ ชาเวซในขณะนั้นขึ้นสู่อำนาจก็ได้ดำเนินนโยบายแข็งกร้าวกับสหรัฐและดำเนินการทวง คืนนํ้ามันในประเทศกลับมาเป็นของรัฐและพวกนายทุนรํ่ารวยในประเทศ จนในปี พ.ศ. 2549 สหรัฐอเมริกาประกาศควํ่าบาตรอาวุธทำให้เวเนซุเอลาต้องหันมาจัดหาเครื่องบินจากจีน รัสเซีย เช่น Su-30 MI-17 MI-24 K-8W Y-8 และอื่นๆอีกมากมาย
รายชื่อคณะประมงในประเทศไทย
รายชื่อสถาบันอุดมศึกษาในประเทศไทย ที่เปิดสอนวิชาด้านการประมง หมายถึง การจัดการของมนุษย์ด้านการจับปลาหรือสัตว์น้ำอื่น ๆ การดูแลรักษาปลาสวยงามและการแปรรูปเป็นผลิตภัณฑ์ประมง เช่น ปลากระป๋อง น้ำมันตับปลา เป็นต้น
จูกัดเก๊ก
จูกัดเก๊ก (Zhuge Ke; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก บุตรชายคนโตของจูกัดกิ๋น ขุนพลเอกแห่งง่อก๊ก มีรูปลักษณ์พิเศษ คือใบหน้าที่ยาว แต่ก็มีเป็นคนมีสติปัญญา ไหวพริบ ทั้งยังมีความมั่นใจในตัวเองสูงมาก ดังปรากฏเป็นเรื่องเล่า เมื่อครั้งยังเด็ก จูกัดกิ๋น ผู้บิดาได้พาจูกัดเก๊กเข้าเฝ้าพระเจ้าซุนกวนในวังหลวง พระเจ้าซุนกวนทอดพระเนตรเห็นว่า จูกัดเก๊กหน้ายาวเหมือนโล่ จึงได้นำโล่ทองคำหรือลา เข้ามาในงาน แล้วเขียนที่หน้าโล่ว่า "จูกัดเก๊ก" เป็นที่ขบขันของเหล่าขุนนางเป็นอันมาก แต่จูกัดเก๊กมิได้มีอารมณ์โกรธขึ้ง กลับวางท่านิ่งสงบ แล้วเขียนเพิ่มต่อข้อความลงในโล่นั้นว่า "โล่ของจูกัดเก๊ก" หรือ "ลาของจูกัดเก๊ก" เป็นการแสดงถึงสติปัญญา ไหวพริบที่น่าทึ่ง พระเจ้าซุนกวนจึงพระราชทานโล่ หรือลานั้นให้เป็นของจูกัดเก๊ก ทั้งยังโปรดปรานชุบเลี้ยงนับตั้งแต่บัดนั้น แต่ในท่ามกลางความน่ายินดีนั้น จูกัดกิ๋นผู้เป็นบิดากลับมีความกังวลใจถึงบุตรผู้นี้ และได้กล่าวว่า "บุตรคนนี้จะนำภัยพิบัตมาให้วงศ์ตระกูล"
หลังพระเจ้าซุนกวนสวรรคต ด้วยสติปัญญา ชื่อเสียงเป็นที่นับถือ จูกัดเก๊กก็ได้ดำรงตำแหน่งเป็นอุปราชควบด้วยตำแหน่งราชครูประจำราชสำนักของพระเจ้าซุนเหลียง ฮ่องเต้องค์ที่สองแห่งง่อก๊ก กองทัพวุยก๊ก ภายใต้การนำของ สุมาเจียว ฉวยโอกาสที่พระเจ้าซุนกวนสวรรรคต อันเป็นช่วงผลัดเปลี่ยนราชบัลลังก์บุกโจมตีง่อก๊ก จูกัดเก๊กได้ดำรงตำแหน่งแม่ทัพใหญ่ ร่วมผสานงานของขุนพลผู้เฒ่าเตงฮอง โจมตีกองทัพวุยก๊กแตกพ่ายกลับไปที่เมืองตังหิน จากนั้นฉวยโอกาสบุกโจมตีเข้าไปในดินแดนวุยก๊ก ประชิดด่านซินเสีย แต่ด้วยความมั่นใจจนเกินไป จนเป็นการตัดสินใจการศึกที่ผิดพลาดของจูกัดเก๊กเอง ทำให้กองทัพง่อก๊กต้องกลอุบายของแม่ทัพวุยก๊กจนต้องพ่ายยับเยินกลับมา
เมื่อกลับมาถึงแคว้นพร้อมกับความอัปยศ จูกัดเก๊กโยนความผิด ปัดความรับผิดชอบในการทำศึกพ่ายแพ้ไปที่แม่ทัพนายกอง และที่ปรึกษา ให้พิจารณาสั่งประหารขุนพลไปหลายคน ทั้งยังเข้ากุมอำนาจเด็ดขาด แต่งตั้งญาติพี่น้อง คนสนิทเข้ามามีอำนาจในราชสำนัก สร้างความไม่พอใจให้กับเชื้อพระวงศ์ ราชนิกูลของตระกูลซุน และขุนนางทั้งปวง รวมทั้งพระเจ้าซุนเหลียงเป็นอย่างมาก แม่ทัพทหารม้า ซุนจุ๋น และน้องชายซุนหลิม จึงวางแผนลวงจูกัดเก๊กมาสังหารในงานกินเลี้ยงภายในวังหลวงสำเร็จ ซุนจุ๋นประกาศโทษจูกัดเก๊กเป็นกบฏต่อราชบัลลังก์ ยังผลไปถึงญาติพี่น้องในตระกูลจูกัด ต้องถูกประหารถึงสามชั่วโคตร คำกล่าวของจูกัดกิ๋นจึงปรากฏเป็นจริงอย่างไม่ผิดเพี้ยน สมดังคำกล่าวที่ว่า "ไม่มีใครรู้จักบุตรได้ดีเท่ากับบิดา" นั่นเอง
203253
พระเจ้าย็องนยูแห่งโคกูรยอ
พระเจ้าย็องนยู เป็นจักรพรรดิองค์ที่ 27 แห่งอาณาจักรโคกูรยอ หรือ เกาหลีโบราณ ทรงขึ้นครองราชย์ในปี ค.ศ. 618 (พ.ศ. 1161) ต่อจากพระเจ้าย็องยัง ทรงครองราชย์ 24 ปี เสด็จสวรรคตในปี ค.ศ. 642 (พ.ศ. 1185)
พิพิธภัณฑสถานแห่งชาติ เรือพระราชพิธี
พิพิธภัณฑสถานแห่งชาติ เรือพระราชพิธี เป็นพิพิธภัณฑ์ที่ตั้งอยู่บริเวณปากคลองบางกอกน้อย เขตบางกอกน้อย ภายในพิพิธภัณฑ์ฯ จัดแสดงเรือพระราชพิธีสำคัญ 8 ลำ ได้แก่ เรือพระที่นั่งสุพรรณหงส์ เรือพระที่นั่งอนันตนาคราช เรือพระที่นั่งอเนกชาติภุชงค์ เรือพระที่นั่งนารายณ์ทรงสุบรรณ รัชกาลที่ 9 เรือครุฑเหินเห็จ เรือกระบี่ปราบเมืองมาร เรืออสุรวายุภักษ์ และเรือเอกไชยเหินหาว
นอกจากเรือพระที่นั่งและเรือต่าง ๆ ที่ใช้ในกระบวนพยุหยาตราทางชลมารคที่จัดแสดงอยู่ในพิพิธภัณฑ์ฯ แล้ว ยังมีเครื่องประกอบและสิ่งของเครื่องใช้ในพระราชพิธีต่าง ๆ จัดแสดงอยู่ด้วย เช่น บัลลังก์บุษบก บัลลังก์กัญญา พายชนิดต่าง ๆ และเครื่องแต่งกายของเหล่าฝีพาย
เดิมเป็นอู่หรือโรงเก็บเรือพระราชพิธี โดยมีสำนักพระราชวังและกองทัพเรือควบคุมดูแล เมื่อคราวสงครามโลกครั้งที่ 2 อู่และเรือพระราชพิธีบางส่วนถูกระเบิดได้รับความเสียหาย และอยู่ในสภาพทรุดโทรมต่อมาอีกหลายปี ใน พ.ศ. 2490 สำนักพระราชวังและกองทัพเรือได้มอบหมายให้กรมศิลปากรบูรณะซ่อมแซมเรือพระที่นั่งและเรือเก่าที่ใช้ในพระราชพิธี ซึ่งล้วนแต่มีความสำคัญทางประวัติศาสตร์ ความงดงามทางศิลปกรรม แล้วใน พ.ศ. 2517 กรมศิลปากรได้ขึ้นทะเบียนเรือพระที่นั่งต่าง ๆ ให้เป็นมรดกของชาติ พร้อมกับยกฐานะของอู่เรือหลวงขึ้นเป็น “พิพิธภัณฑสถานแห่งชาติ เรือพระราชพิธี”
การประกาศเป็นบุญราศี
การประกาศเป็นบุญราศี (Beatification) คือกระบวนการที่คริสตจักรโรมันคาทอลิกกำหนดขึ้นเพื่อรับรองว่าบุคคลหนึ่งได้เข้าสู่สวรรค์และสามารถวอนขอพรจากพระเป็นเจ้าแทนมนุษย์บนโลกได้ กระบวนการนี้ถือเป็นขั้นตอนที่สี่ของการประกาศเป็นนักบุญ
ประวัติ
แต่เดิมการประกาศเป็นบุญราศีเป็นกระบวนการที่แต่ละมุขมณฑลดำเนินการเอง และมักจะเป็นการยกย่องมรณสักขีในท้องถิ่นนั้น ๆ ตั้งแต่ ค.ศ. 1983 เป็นต้นมาศาสนจักรคาทอลิกกำหนดว่าต้องมีปาฏิหาริย์หนึ่งอย่างที่ (เชื่อว่า) เกิดจากการที่ผู้นั้นได้อ้อนวอนขอพรพระเจ้าตามการอธิษฐานของคริสต์ศาสนิกชน ในกรณีที่ผู้ถูกเสนอชื่อเป็นมรณสักขี ศาสนจักรจะดำเนินการประกาศเป็นบุญราศีให้โดยไม่จำเป็นต้องมีเรื่องปาฏิหาริย์มารับรองความศักดิ์สิทธิ์ เพราะถือว่าการพลิชีพเพื่อยืนยันความเชื่อในคริสต์ศาสนาถือเป็นวีรคุณธรรมที่แสดงความศักดิ์สิทธิ์อยู่แล้ว
ความเคารพและการเฉลิมฉลองบุญราศีจะจำกัดเฉพาะภายในภูมิภาคหรือประชาคมที่บุญราศีนั้นเคยเกี่ยวข้องขณะยังมีชีวิตอยู่ จนเมื่อได้รับการประกาศเป็นนักบุญแล้วจึงจะได้รับความเคารพและจัดงานฉลองจากคริสต์ศาสนิกชนได้ทั่วโลก เช่น คริสตจักรโรมันคาทอลิกในประเทศไทยกำหนดให้ฉลองเจ็ดบุญราศีมรณสักขีแห่งสองคอนในวันที่ 16 ธันวาคม และฉลองบุญราศีนิโคลัส บุญเกิด กฤษบำรุง ในวันที่ 12 มกราคม
บุญราศีชาวไทย
ชาวไทยได้รับการประกาศเป็นบุญราศี 2 ครั้ง รวม 8 องค์ ได้แก่
ปี 1989 สมเด็จพระสันตะปาปาจอห์น ปอลที่ 2 ได้ประกาศสดุดีให้ทั้ง 7 คน เป็น "บุญราศีมรณสักขี" หมายถึง คริสตชนผู้ที่ประกอบกรรมดีและพลีชีพเพื่อประกาศยืนยันความเชื่อในพระเจ้าไม่ยอมละทิ้งศาสนา อีกทั้งประกาศให้มีพิธีรำลึกบุญราศีสองคอนทั้ง 7 ในวันที่ 16 ธันวาคม โดยมีการฉลองอย่างยิ่งใหญ่ในมหาวิหารนักบุญเปโตร กรุงโรม ซึ่งหลังจากการสถาปนาบุญราศีทั้ง 7 แล้ว โบสถ์สองคอน จึงได้จัดงานชุมนุมครั้งใหญ่ เพื่อฉลองบุญราศีที่ประเทศไทย เรียกงานนี้ว่า “งานสันติร่วมจิตใจเดียว” ในปีต่อ ๆ มา จัดเป็นงานวันรำลึกบุญราศีทั้ง 7 แต่เพื่อความสะดวกแก่ผู้ที่สนใจอยากไปร่วมงาน การฉลองที่โบสถ์สองคอนจึงกำหนดให้จัดขึ้นในวันเสาร์ที่ใกล้เคียงกับวันที่ 16 ธันวาคมที่สุด
บาทหลวงบุญเกิดทำงานอภิบาลที่โบสถ์หลายแห่ง คือ อาสนวิหารแม่พระบังเกิด บางนกแขวก, โบสถ์เซนต์นิโคลาส พิษณุโลก, อาสนวิหารพระหฤทัย เชียงใหม่, โบสถ์คาทอลิกในลำปาง, อาสนวิหารแม่พระประจักษ์ที่เมืองลูร์ด นครราชสีมา และโบสถ์นักบุญเทเรซา โนนแก้ว
บาทหลวงนิโคลาสเป็นบาทหลวงที่เอาใจใส่งานอภิบาล มีใจเมตตาต่อคนยากจน และมีความกระตือรือร้นในการประกาศข่าวดี ระหว่างที่อยู่ในคุก ท่านได้สอนคำสอนและโปรดศีลล้างบาปให้นักโทษด้วยกันที่ใกล้ตายจำนวน 68 คน
อะโดบี ไฟร์เวิรกส์
อะโดบี ไฟร์เวิรกส์ (Adobe Fireworks) เป็นโปรแกรมตัดต่อภาพสำหรับเว็บไซต์โดยเฉพาะ ผลิตโดยบริษัท แมโครมีเดีย(ปัจจุบันควบรวมกิจการกับ อะโดบีซิสเต็มส์) โดยไฟร์เวิรกส์ มีความสามารถในการลดขนาดไฟล์ภาพที่คุณสร้าง หรือ แก้ไขให้เล็กลง และยังปรับให้เหมาะกับการเปิดชมในเว็บไซต์ อีกทั้งยังทำการลดขั้นตอนงานต่างๆเกี่ยวกับเว็บไซต์  สร้างภาพเคลื่อนไหวและเมนูลอยด้วยเครื่องมือของไฟร์เวิรกส์ (Fireworks 8's intuitive visual tools) มีข้อดีคือการรวมงานเวกเตอร์และตัวอักษร งานตกแต่ง และงานเวบพับลิช เข้าด้วยกันด้วยโปรแกรมเดียว โดยไม่ต้องใช้หลายโปรแกรม (สำหรับสายอะโดบีเดิม ต้องใช้ Illustrator + PhotoShop + ImageReady ) แต่กระนั้นก็มีข้อเสีย เนื่องจากไฟร์เวิร์ก เป็นโปรแกรมเฉพาะทางด้วนเวบพับลิช ทำให้ความสามารถอย่างใดอย่างหนึ่ง ไม่ได้โดดเด่นจนเป็นที่ยอมรับเท่ากับการใช้แยก 3 โปรแกรมในสายอะโดบีเดิม จึงทำให้ได้รับความนิยมค่อนข้างน้อย (เมื่อเปรียบเทียบกัน) ส่วนข้อดีอื่นคือสามารถเชื่อมต่อไปแก้ไขใน ดรีมวีฟเวอร์ แฟลช และ ไดเร็คเตอร์ ได้อีกด้วย
มิวส์
มิวส์ (Muse s) เป็นเทพธิดาผู้เป็นแรงบันดาลใจให้แก่กวี เป็นผู้ขับร้องบทเพลงแสนไพเราะที่แม้เทพเจ้าก็ต้องเงี่ยโสตสดับฟัง พวกนางเป็นธิดาของซุสกับนิโมซิเน มีอยู่ทั้งหมด 9 นาง คือ
เกอชิชเทินเอาส์เดมวีเนอร์วัลท์
เกอชิชเทินเอาส์เดมวีเนอร์วัลท์ (G'schichten aus dem Wienerwald, Opus 325; "เรื่องเล่าจากป่าเวียนนา") เป็นเพลงวอลซ์ของโยฮันน์ ชเตราสส์ ที่สอง ประพันธ์ขึ้นและออกแสดงครั้งแรกที่เวียนนา ในปี ค.ศ. 1868 ชื่อผลงานมาจากชื่อ ป่าเวียนนา (Wienerwald) เป็นป่าธรรมชาติที่อยู่บริเวณที่ราบสูงเชิงเขาแอลป์ตอนเหนือ บริเวณรัฐโลเวอร์ออสเตรียและรัฐเวียนนาของออสเตรีย
ในปี ค.ศ. 1931 นักเขียนชาวเยอรมันเชื้อสายออสเตรีย-ฮังการี ชื่อ Ödön von Horváth ได้เขียนบทละครโดยดัดแปลงมาจากเพลงวอลซ์ของชเตราส์ ใช้ชื่อว่า Geschichten aus dem Wiener Wald (ตัวสะกดต่างจากต้นฉบับของชเตราส์เล็กน้อย) ผลงานนี้ได้รับรางวัล Kleist Prize เป็นรางวัลวรรณกรรมดีเด่นของเยอรมนี ต่อมาได้มีการสร้างภาพยนตร์และละครโทรทัศน์จากบทละครนี้อีกหลายครั้ง ในปี ค.ศ. 1961, 1964, 1979
เพลงนี้ยังปรากฏในภาพยนตร์เรื่อง ไททานิก (1997) ของเจมส์ คาเมรอน เป็นทำนองเพลงกล่องดนตรีของตัวละครโรส เดวิท บูเคเตอร์ (รับบทโดยเคท วินสเลท) ในฉากที่โรสรับของขวัญจากคู่หมั้น
ซูเปอร์บันเทิง
ซูเปอร์บันเทิง (Super Bunterng) เป็นช่องรายการสถานีข่าวบันเทิง ที่ผลิตโดย บริษัท ไทยเดย์ ดอตคอม จำกัด ในเครือหนังสือพิมพ์เอเอสทีวีผู้จัดการ มี ต่อพงศ์ เศวตามร์ เป็นผู้อำนวยการช่อง เดิมเป็นช่อง เอเอสทีวี 3 วาไรตี้ ซึ่งเป็นส่วนหนึ่งของสถานีโทรทัศน์ผ่านดาวเทียมเอเอสทีวี ก่อนที่จะแยกตัวออกมาต่างหาก ออกอากาศผ่านทางดาวเทียม NSS6 และเคเบิลทีวีท้องถิ่น เริ่มจากทดลองออกอากาศตั้งแต่เดือนพฤษภาคม พ.ศ. 2552 และเปิดตัวอย่างเป็นทางการเมื่อวันที่ 19 พฤศจิกายน พ.ศ. 2552 ที่ลานหน้าห้างสรรพสินค้าเซ็นทรัลเวิลด์
ต่อมาเมื่อวันที่ 1 ตุลาคม พ.ศ. 2553 บริษัท ทรู วิชันส์ จำกัด (มหาชน) ได้นำช่องซูเปอร์บันเทิง ออกอากาศทางช่อง 70 ก่อนที่จะย้ายไปอยู่ช่อง 72 เมื่อวันที่ 19 เมษายน พ.ศ. 2556 ก่อนที่จะย้ายไปอยู่ช่อง 367 เมื่อวันที่ 16 ธันวาคม พ.ศ. 2557 อีกด้านหนึ่งในปี พ.ศ. 2555 ได้ตั้งบริษัทขึ้นมาใหม่ ใช้ชื่อ บริษัท ซูเปอร์บันเทิง เฮงเฮงเฮง จำกัด เพื่อแยกเป็นหน่วยธุรกิจต่างหาก ร่วมกับบริษัท อำพล ฟู๊ดส์ จำกัด โดยบริหารสื่อทั้งสถานีโทรทัศน์ซูเปอร์บันเทิง เว็บไซต์ซูเปอร์บันเทิง เว็บไซต์ละครออนไลน์ ซึ่งเป็นส่วนหนึ่งของเว็บไซต์เอเอสทีวีผู้จัดการออนไลน์ และหนังสือพิมพ์ซูเปอร์บันเทิง รายปักษ์
เอ็มทีวีออสเตรเลียวิดีโอมิวสิกอะวอดส์
เอ็มทีวีออสเตรเลียวิดีโอมิวสิกอะวอดส์ เป็นงานแจกรางวัลให้ศิลปินออสเตรเลียและระดับอินเตอร์ เริ่มจัดงานตั้งแต่ปี ค.ศ. 2005
ทรายดำ
ทรายดำ (black sand) เป็นตะกอนเม็ดทรายสีดำที่พบสะสมตัวบริเวณชายหาด ที่มีการสะสมตัวของเม็ดทรายสีดำที่มีความทนทานต่อการผุพังสลายตัว และมีความหนาแน่นมากกว่าแร่ควอตซ์ เป็นชายหาดที่มีกำลังคลื่นมากเพียงพอที่จะพัดพาเอาวัตถุที่มีความหนาแน่นน้อยกว่าออกไป โดยที่วัตถุที่มีความหนาแน่มากกว่าจะถูกพัดพาออกไปได้ช้ากว่าหรือยังคงตกสะสมตัวอยู่กับที่ สะสมตัวจนเกิดเป็นชายหาดที่มีทรายสีดำสะสมตัวเป็นหลัก หาดทรายดำอาจเกิดจากการตกสะสมตะกอนที่แตกหักมาจากหินต้นกำเนิด แล้วถูกพัดพาไปสะสมตัวบริเวณชายหาด (placer deposit) หรืออาจเกิดจากการที่ลาวาร้อนไหลลงไปสัมผัสกับน้ำทะเลอย่างฉับพลัน จนทำให้เกิดการระเบิดอย่างรุนแรง (steam explosion หรือ littoral explosion) ทำให้เกิดเม็ดทรายและถูกพัดพาไปสะสมตัวเป็นหาดทรายสีดำ
การสะสมตะกอนแบบเพลเซอร์
ทรายดำจะถูกใช้โดยชาวเหมืองและนักสำรวจในการบ่งชี้การปรากฏของแหล่งเพลเซอร์ การทำเหมืองเพลเซอร์จะผลิตทรายดำเข้มข้นล้วน ๆ ซึ่งปรกติจะมีสิ่งมีค่าที่ไม่ใช่โลหะมีค่า อย่างเช่นธาตุหายาก (rare earth elements) ทอเรียม ไททาเนียม ทังสเตน เซอร์โคเนียม และอื่น ๆ ซึ่งปรกติจะเกิดจากการแยกตัวออกมาจากกระบวนการแยกส่วนทางอัคนีไปเป็นแร่ธรรมดา ๆ ที่จะกลายเป็นทรายดำหลังจากการผุพังและกัดกร่อน
เศษตะกอนจากลาวา
ลาวาจากการปะทุไหลเอ่อลงไปบนพื้นทะเลตื้น ๆ หรือไหลจากผืนดินลงไปในทะเลอาจเกิดการเย็นตัวลงอย่างรวดเร็วจนเกิดการระเบิดแตกออกเป็นเศษชิ้นตะกอนของหินเล็ก ๆ (littoral explosion หรือ steam explosion) ผลก็คือเกิดเศษชิ้นตะกอนหินภูเขาไฟขนาดเท่าเม็ดทรายจำนวนมหาศาลของหินบะซอลต์ที่มีองค์ประกอบของแร่เหล็กสูงและมีแร่ซิลิกาต่ำ เมื่อเกิดการผุพังก็ยังคงมีสีดำของแร่หนักทำให้คลื่นชายฝั่งพัดพาเอาตะกอนที่เบากว่าออกไปโดยทิ้งไว้เฉพาะทรายดำที่มีน้ำหนักมากกว่า  หาดทรายดำที่มีชื่อเสียงของฮาวายอย่างเช่น หาดทรายดำ Punaluu ซึ่งเกิดขึ้นอย่างทันทีทันใดโดยปฏิสัมพันธ์อย่างรุนแรงระหว่างลาวาร้อนกับน้ำทะเล
หาดทรายดำบนชายหาดแคบ ๆ แห่งหนึ่งใกล้เมือง Westpoint บนชายฝั่งด้านตะวันตกของเกาะใต้ในประเทศนิวซีแลนด์อุดมไปด้วยแร่ อิลเมไนต์ (ilmenite – iron titanium oxide: FeTiO3) ซึ่งถูกพัดพามาโดยแม่น้ำและสะสมตัวเป็นชายหาด แต่ปริมาณของแร่อิลเมไนต์บนชายหาดและลานตะพักที่สูงขึ้นไปจะมีปริมาณไม่คุ้มค่าในการทำเหมืองเพื่อทำการแยกธาตุไททาเนียม
แหล่งหาดทรายดำของโลก
หาดทรายดำเกิดขึ้นได้ทั่วไปบริเวณที่มีการระเบิดของภูเขาไฟหรือมีแหล่งหินภูเขาไฟใกล้บริเวณชายหาด พบในหลายประเทศทั่วโลกซึ่งมักจะพบสัมพันธ์กับแนวตะเข็บรอยต่อระหว่างแผ่นเปลือกโลกที่มีการประทุของภูเขาไฟรวมถึงเกาะภูเขาไฟต่าง ๆ ในมหาสมุทรด้วย ดังตัวอย่างต่อไปนี้
หาดทรายดำในประเทศไทย
สำหรับในประเทศไทยมีการพบหาดทรายดำบริเวณแนวชายฝั่งจากบ้านยายม่อมต่อเนื่องไปทางทิศตะวันออกไปเป็นระยะทางประมาณ 900 เมตรอยู่ในเขตสถานีพัฒนาทรัพยากรป่าชายเลนที่ 4 (น้ำเชี่ยว ตราด) อำเภอแหลมงอบ จังหวัดตราด ที่พบตะกอนทรายดำสะสมตัวอยู่บนพื้นโคลนชายฝั่งทะเลทั้งนอกชายฝั่งออกไปและในเขตพื้นที่ป่าชายเลน
ในปี พ.ศ. 2553 วิฆเนศ ทรงธรรม และคณะ และ เจนจิรา สระทองยุ้ง ได้รายงานผลการศึกษาวิจัยการสะสมตัวของทรายดำที่อำเภอแหลมงอบ ด้วยการเก็บตัวอย่างทรายดำและทำการร่อนคัดแยกขนาดของเม็ดตะกอนและศึกษารูปร่างและขนาดของเม็ดตะกอนด้วยกล้องจุลทรรศน์อิเล็กตรอนชนิดส่องกราด พบว่าเม็ดทรายส่วนใหญ่มีขนาดทรายละเอียดและมีรูปร่างเป็นทรงกลมถึงรูปร่างทรงไข่ มีพื้นผิวตะกอนเรียบ จากผลการวิเคราะห์ด้วย XRD ของตะกอนทรายดำพบว่ามีองค์ประกอบเป็นแร่เหล็กออกไซด์ชนิดเกอไทต์ (Goethite, FeO(OH))และแร่ควอตซ์ (SiO2) จากการศึกษาตัวอย่างหินโผล่ใต้ทะเลใกล้ชายฝั่งที่คาดว่าจะเป็นหินต้นกำเนิดทรายดำจากแผ่นหินบางด้วยกล้องจุลทรรศน์พบว่าส่วนใหญ่ประกอบไปด้วยผลึกของแร่ควอตซ์ขนาดจุลทั้งชนิดปฐมภูมิและทุติยภูมิและมีร่องรอยของเหล็กออกไซด์ทุติยภูมิ จากการวิเคราะห์ตัวอย่างหินหาองค์ประกอบทางเคมีด้วยเครื่อง XRF พบว่าหินประกอบไปด้วยซิลิกาถึงร้อยละ 96 และมีเหล็กออกไซด์ปะปนอยู่ร้อยละ 1.93 กล่าวได้ว่าตัวอย่างหินนั้นเป็นหินเชิร์ต
พบรูปแบบการตกสะสมตะกอนในพื้นที่ระหว่างแนวหินโสโครกกับแนวชายฝั่ง แบ่งออกได้เป็น 4 โซนเรียงลำดับจากแนวหินโสโครกถึงแนวชายฝั่งป่าชายเลนคือ โซนเศษตะกอนแตกหัก โซนตะกอนลูกรังสีน้ำตาลเหลือง โซนทรายดำบนพื้นโคลนชายฝั่ง และโซนทรายดำในป่าชายเลน จากรูปแบบการตกสะสมตะกอนนี้และจากผลการวิเคราะห์ตัวอย่างหินและตะกอนทรายดำแปลความหมายได้ว่า ในช่วงแรกเหล็กจะละลายออกมาจากหินเชิร์ตก่อน เกิดเป็นผลผลิตจากการผุพังที่มีเหล็กเป็นองค์ประกอบ แล้วต่อมาเกิดการตกสะสมตัวเป็นแร่เฟอริฮายไดรต์ (Ferrihydrite, 5Fe2O3.9H2O) และ/หรือแร่วัสไทต์ (Wustite, FeO) แล้วท้ายที่สุดก็เกิดการผุพังกลายเป็นทรายซิลิกาที่มีแร่เหล็กเกอไทต์พอกตัวอยู่เป็นตะกอนรูปทรงกลมถึงรูปทรงไข่ การผุพังสลายตัวของแนวหินโสโครกนี้ เกิดจากคลื่นทะเลที่พัดไปในทิศทางตะวันออกเฉียงเหนือ ควบคู่ไปกับอิทธิพลของน้ำขึ้นน้ำลงได้พัดพาเอาตะกอนทรายดำไปตกสะสมตัวเป็นชั้นบาง ๆ บริเวณพื้นโคลนชายฝั่ง แล้วบางส่วนถูกพัดพาต่อเนื่องไปสะสมตัวเป็นชั้นตะกอนทรายดำที่หนากว่าที่บริเวณขอบแนวป่าชายเลนใต้ต้นโกงกางเป็นระยะทางประมาณ 900 เมตร และกว้างประมาณ 2–4 เมตร
หาดทรายดำที่แหลมงอบถือเป็นชนิดใหม่ที่ยังไม่เคยมีรายงานการค้นพบมาก่อน กล่าวคือไม่ได้เป็นชนิดที่ตกสะสมตัวแบบเพลเซอร์ และไม่ได้เป็นชนิดที่เกิดจากการระเบิดของลาวาร้อนเมื่อไหลไปสัมผัสกับน้ำทะเล แต่เป็นชนิดที่เกิดจากการผุพังทางเคมีจากหินที่มีแร่เหล็กเป็นองค์ประกอบ โดยมีปฏิกิริยาการพอกตัวของแร่เหล็กชนิดเกอไทต์ลงบนพื้นผิวของตะกอนทรายซิลิกาขนาดละเอียด เกิดเป็นตะกอนทรายสีดำแกมน้ำตาลที่มีรูปทรงกลมมน
วัดราษฎร์นิยมธรรม (จังหวัดสมุทรปราการ)
วัดราษฎร์นิยมธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลา อำเภอบางพลี จังหวัดสมุทรปราการ ปัจจุบันพระครูสถิตปุญญานุวัฒน์ (บุญเอิบ)	เป็นเจ้าอาวาส
วัดราษฎร์นิยมธรรมได้รับอนุญาตให้สร้างเมื่อวันที่ 1 มิถุนายน พ.ศ. 2515 โดยมีนายสังเวียน ขาวสบาย เป็นผู้สร้างวัดขึ้นในที่ดินของนายขมังและนางสวาท แก่นเพชร บริจาค 41 ไร่ นางสมัย ทั่งนาค บริจาค 4 ไร่ ได้รวบรวมปัจจัยเพิ่มเติมอีก 6 ไร่ 3 งาน 15 ตารางวา ดำเนินการสร้างวัดตั้งแต่ พ.ศ. 2506 ผู้ร่วมดำเนินการริเริ่มสร้างวัด ได้แก่ นายฉุย โชติช่วง และนายสวงค์ ทั่งนาค รวมถึงราษฎรชาวหมู่บ้านนี้ กระทรวงศึกษาธิการได้ประกาศตั้งเป็นวัดเมื่อวันที่ 22 สิงหาคม พ.ศ. 2516 วัดได้รับพระราชทานวิสุงคามสีมาเมื่อวันที่ 4 พฤษภาคม พ.ศ. 2526 เขตวิสุงคามสีมา กว้าง 60 เมตร ยาว 80 เมตร ปัจจุบันมีโรงเรียนพระปริยัติธรรมแผนกธรรม
ที่ดินตั้งวัดมีเนื้อที่ 12 ไร่ 2 งาน 5 ตารางวา อาคารเสนาสนะประกอบด้วย อุโบสถ ศาลาการเปรียญ กุฏิสงฆ์ ศาลาบำเพ็ญกุศล ฯลฯ
อำเภอเบอซุต
อำเภอเบอซุต (Daerah Besut) เป็นอำเภอในรัฐตรังกานู ประเทศมาเลเซีย โดยมีชายแดนบริเวณทางตอนเหนือและตะวันตกติดกับรัฐกลันตัน และทางตะวันออกติดกับทะเลจีนใต้ มันเป็นประตูทางตอนเหนือของรัฐตรังกานู โดยมีกัมปุงราจาเป็นเมืองหลวงของอำเภอ ถึงแม้ว่าเมืองเจอร์เตะฮ์พัฒนามากกว่าก็ตาม และมีเมืองหลักเป็นเมืองท่าเรือที่กัวลาเบอซุต
ประวัติ
ตอนนี้ยังไม่มีหลักฐานทางลายลักษณ์อักษรเกี่ยวกับบริเวณนี้ แต่ยังคงมีหลายเรื่องราวเกี่ยวกับต้นกำเนิดของเบอซุตอยู่ดี
ประชากร
ใน ค.ศ. 2010 อำเภอเบอซุตมีประชากรประมาณ 140,952 คน มีหลายชนชาติ โดยประชากรส่วนใหญ่เป็นชาวมลายู ส่วนชนชาติอื่น ๆ ได้แก่ จีนและไทย ชาวมลายูส่วนใหญ่ในเบอซุตกล่าวว่าตนเองมีสถานะเป็นชาวกลันตันมากกว่าชาวตรังกานู หนึ่งในตัวอย่างเหล่านั้นคือ พวกเขาพูดภาษามลายูกลันตันแทนที่จะพูดภาษามลายูตรังกานูเหมือนกับอำเภออื่น ๆ ของรัฐ
ยุทธการกระทะเหล็ก
ในส่วนฉบับของประเทศไทยซึ่งได้ซื้อลิขสิทธิ์มาทำเป็นของตนเองในชื่อ "ยุทธภูมิกระทะเหล็ก" เช่นเดียวกัน ออกอากาศทางสถานีวิทยุโทรทัศน์กองทัพบก ในช่วงปี พ.ศ. 2539-2543 แต่ไม่ได้คงรูปแบบเหมือนต้นฉบับมากนักและไม่เป็นที่แพร่หลายนัก จนกระทั่งมีการซื้อลิขสิทธิ์อีกครั้งและทำรูปแบบเหมือนกับทางต้นฉบับที่ประเทศญี่ปุ่น โดยเริ่มออกอากาศวันที่ 25 มกราคม พ.ศ. 2555 ภายใต้ชื่อว่า เชฟกระทะเหล็ก ประเทศไทย